Η πολιτική του κατευνασμού μέσα από τον βρετανικό Τύπο και την βρετανική κοινή γνώμη: Η τσεχοσλοβακική κρίση (1938-1939)
Creators: name: Τσιρώνης, Αθανάσιος Εφραίμ
Publisher: name: Aristotle University of Thessaloniki
Year: 2020
Subjects: Πολιτική του Κατευνασμού
Βρετανικός Τύπος
Συμφωνία του Μονάχου
Policy of Appeasement
British Press
The Munich Agreement

description: Θέμα της διπλωματικής εργασίας είναι η πολιτική κατευνασμού των δικτατόρων και πιο συγκεκριμένα η τσεχοσλοβακική κρίση, μέσα από την οπτική του βρετανικού Τύπου και της βρετανικής κοινής γνώμης. Η εξεταζόμενη περίοδος ξεκινά από την προσάρτηση της Αυστρίας στο Γ’ Ράιχ και ολοκληρώνεται με την προσάρτηση των επαρχιών της Βοημίας και Μοραβίας και την διάλυση της Τσεχοσλοβακίας. Εκτός από την εκτενή αναφορά στην αρθρογραφία των εφημερίδων The Times, The Manchester Guardian, Daily Mirror και Daily Worker, παρουσιάζεται και η αντίδραση εντός των δυο βρετανικών Βουλών, μέσα από τα πρακτικά τους. Οι δευτερογενείς πηγές περιλαμβάνουν βιβλιογραφία και αρθρογραφία, η οποία καλύπτει τις απαρχές του Δευτέρου Παγκοσμίου Πολέμου, την ίδια την πολιτική κατευνασμού, όπως και την πολιτική κρίση στο εσωτερικό της Τσεχοσλοβακίας. Η στάση της βρετανικής κοινής γνώμης παρουσιάζεται μέσω των αποτελεσμάτων των ερευνών της υπηρεσίας Mass-Observation. Η εργασία ξεκινά με μια εισαγωγή, η οποία παρέχει γενικές πληροφορίες: πως ορίζεται ο κατευνασμός και η κοινή γνώμη, πως προσεγγίζεται η μελέτη της από τους ιστορικούς, ποια ήταν η σημασία της στην μεσοπολεμική Βρετανία, αλλά και ο ρόλος και η σημασία του Τύπου. Συντόμως παρουσιάζονται στοιχεία και για την υπηρεσία Mass-Observation. Ο τίτλος του πρώτου κεφαλαίου είναι «Ιστοριογραφία και Γεγονός: Η πολιτική του κατευνασμού». Ξεκινά με την παρουσίαση της σχέσης της ιστοριογραφίας με το εξεταζόμενο θέμα. Στη συνέχεια ακολουθεί το ιστορικό πλαίσιο, χωρισμένο σε δύο υποενότητες. Η πρώτη καλύπτει γεγονότα της περιόδου από την άνοδο του Χίτλερ στην εξουσία μέχρι και το Anschluss (Ιανουάριος 1933 – Μάρτιος 1938). Η δεύτερη αφορά την εξεταζόμενη περίοδο, αυτή της τσεχοσλοβακικής κρίσης. Το δεύτερο κεφάλαιο, «Η πολιτική κρίση στην Τσεχοσλοβακία και ο βρετανικός Τύπος», παρουσιάζει την αντίδραση και τον σχολιασμό του βρετανικού Τύπου στα γεγονότα εντός της Τσεχοσλοβακίας και τη στάση του γερμανικού μειονοτικού κόμματος, αλλά και την μοίρα της Τσεχοσλοβακίας μετά την υπογραφή της Συμφωνίας του Μονάχου. Το τρίτο κεφάλαιο φέρει τον τίτλο «Ο βρετανικός Τύπος και η δημόσια συζήτηση για την βρετανική πολιτική στο τσεχοσλοβακικό ζήτημα». Παρουσιάζεται τόσο η στάση του βρετανικού Τύπου, όσο και οι τοποθετήσεις των βουλευτών και Λόρδων επί του τσεχοσλοβακικού ζητήματος, τόσο πριν όσο και μετά την υπογραφή της Συμφωνίας. Στο κεφάλαιο αυτό συμπεριλαμβάνεται και η αντίδραση τμήματος της βρετανικής κοινής γνώμης στην κορύφωση της κρίσης, τον Σεπτέμβριο του 1938, όπως αυτή καταγράφηκε από τις έρευνες της Mass-Observation. Το τέταρτο και τελευταίο κεφάλαιο, «Ο βρετανικός Τύπος και η γερμανική εξωτερική πολιτική», αφορά την αντίδραση του βρετανικού Τύπου απέναντι στις ενέργειες του Χίτλερ, ιδιαίτερα κατά την κορύφωση της κρίσης, αλλά και την ίδια την γερμανική εξωτερική πολιτική, η οποία ακολουθούσε τη διάθεση του δικτάτορα. Η εργασία ολοκληρώνεται με την παράθεση των συμπερασμάτων της έρευνας.
description: The theme of the thesis is the policy of appeasement towards the dictators and more specifically the Czechoslovakian crisis, through the British Press and the British Public Opinion. Thusly the thesis spans from the annexation of Austria to the Third Reich to that of the two provinces of Bohemia and Moravia. Part from the extensive report of the articles of newspapers The Times, The Manchester Guardian, Daily Mirror and Daily Worker, appears also the reaction of the two Houses to the crisis, through their minutes. The secondary sources include books and articles concerning the origins of the Second World War, the policy of appeasement and the political crisis within Czechoslovakia. The reaction of the British Public Opinion appears through the results of the research of Mass-Observation. The thesis begins with an introduction, which presents general information: how are appeasement and Public Opinion defined, how the historians approach and research Public Opinion, its gravity in Interwar Britain and the Press’s role and gravity. Brief information about Mass-Observation is also included. The title of the first chapter is “Historiography and Fact: The policy of appeasement”. It begins with the presentation of the relation between the historians and the policy of appeasement. Then follows the historical frame, divided in two parts. The first parts presents important facts, from Hitler’s rise to power to the Anschluss (January 1933 – March 1938). The second part concerned presents the frame of the crisis itself. The second chapter, “The political crisis in Czechoslovakia and the British Press”, contains the reaction and the comment of the British Press to the facts unfolding in Czechoslovakia, the stance of the German minority Party as well as the country’s fate after the signing of the Munich Agreement. The third chapter bears the title “The British Press and the Public Conversation concerning the British policy in the matter of Czechoslovakia”. Present are not only the British Press’s stance, but as well the comments of MPs and Lords in both Houses, before and after the signing of the Munich Agreement. This chapter includes the reaction of part of Britain’s Public Opinion to the climax of the crisis, in September 1938, as documented through the research of Mass-Observation. The fourth and ultimate chapter, “The British Press and the German Foreign Policy” is concerned with the reaction of the British Press to Hitler’s actions, especially during the climax of the crisis, and the German foreign policy itself, which followed the dictator’s mood. The thesis concludes with the presentation of the conclusions.